ತೋಸಾ ಇನು

ತೋಸಾ ಇನು ಅತ್ತ್ಂಡ ತೋಸಾ-ಕೆನ್ ಬುಕ್ಕೊ ``ಜಪಾನೀಸ್ ಮಾಸ್ಟಿಫ್ ಪಂಡ್ದ್ ಲಾ ಲೆಪ್ಪುವೆರ್, ಈ ತಳಿ ಜಪಾನ್ ಡ್ ಪುಟ್ಟುನ ಅಪರೂಪದ ನಾಯಿ ಆದುಂಡು. ಉಂದು ಮೂಲತಃ ತೋಸಾ, ಶಿಕೊಕು (ಇತ್ತೆದ ಕೊಚ್ಚಿ) ಯುದ್ಧ ನಾಯಿ ಆದ್ ಬುಲೆಪಾವೊಂದಿತ್ತೆರ್, ಬುಕ್ಕೊ ಜಪಾನ್ ಡ್ ನಾಯಿ ಯುದ್ಧೊಗು ಇತ್ತೆಲಾ (ಕಾನೂನುಬದ್ಧವಾದ್) ಬಳಕೆ ಆಪಿನ ಒಂಜೇ ತಳಿ. ಕೆಲವು ದೇಶೊಲೆಡ್ ಅಪಾಯಕಾರಿ ತಳಿ ಆಯಿನೆಡ್ದಾವರ ಒಡೆತನೊನು ನಿರ್ಬಂಧ ಮಲ್ತೆರ್.
 ತೋಜುನ ರೂಪ 
ತೋಸಾ ಗಾತ್ರೊಡು ಮಸ್ತ್ ಬೇತೆ ಬೇತೆ ಉಪ್ಪುಂಡು, ಜಪಾನ್ ದ ತಳಿದ ನಾಯಿಲು ದೇಶೊದ ಪಿದಯಿ ಬುಲೆಯಿನ ನಾಯಿಲೆಡ್ದ್ ಅರ್ಧ ಗಾತ್ರೊಡು ಉಪ್ಪುಂಡು. ಜಪಾನ್ ದ ತಳಿ ಸಾಮಾನ್ಯವಾದ್ 36 ಬುಕ್ಕೊ 61 ಕಿಲೋಗ್ರಾಂ (80 ಬುಕ್ಕೊ 135 ಪೌಂಡ್) ನಡುಟು ತೂಕ ಉಪ್ಪುಂಡು, ಆಂಡ ಜಪಾನಿ ಅತ್ತ್ ನ ತಳಿಗಾರೆರ್ 60 ರ್ದ್ 90 ಕೆಜಿ (130 ರ್ದ್ 200 ಪೌಂಡ್) ತೂಕೊಡು ಬುಕ್ಕೊ 62 ರ್ದ್ 82 ಸೆಂ (24 ರ್ದ್ 32 ಇಂಚ್) ಇಂಚ್ ಅಳತೆದ ನಾಯಿಲೆನ್ ಕೇಂದ್ರೀಕರಿಸವೆರ್..{ {ref|fogle}} ಕೋಟ್ ಅಯಿತ ಕಿನ್ಯ ಬುಕ್ಕೊ ನಯವಾದ್ ತೋಜುನ ಲಕ್ಷಣೊಡು ಉಂಡು ಬುಕ್ಕೊ ಸಾಮಾನ್ಯವಾದ್ ಕೆಂಪು, ಬ್ರಿಂಡಲ್ ಅತ್ತ್ಂಡ ಫಾನ್, ಆಂಡ ಕೆಲವೊಂಜಿ ಸರ್ತಿ ಮಂದ ಕಪ್ಪು ಆವೊಲಿ. ಕೋಟ್ ನಿರ್ವಹಣೆ ಸಾಮಾನ್ಯವಾದ್ ಕನಿಷ್ಠ. ನಾಯಿಲು ಕೆಲವೊಂಜಿ ಸರ್ತಿ 91 ಕಿಲೋಗ್ರಾಂ (200 ಪೌಂಡ್) ತೂಕೊನು ಟಿಪ್ ಮಲ್ಪುವೆರು. ಜಪಾನ್ ಡ್, ಅಕುಲು ಸುಮೋ ಕುಸ್ತಿಪಟುಲೆಗ್ ಸಮ ಪಂಡ್ದ್ ಪರಿಗಣಿಸವೆರ್ ಬುಕ್ಕೊ ಕುಸ್ತಿಡ್ ಲಾ ತೋಜಾವೆರ್.
ಇತಿಹಾಸೊ
ಈ ತಳಿ ೧೯ನೆ ಶತಮಾನೊದ ದ್ವಿತೀಯಾರ್ಧೊಡು ಪುಟ್ಟುದು ಬತ್ತ್ಂಡ್. ಈ ತಳಿ ಸ್ಥಳೀಯ ಶಿಕೊಕು-ಇನು (ಒಂಜಿ ಸ್ಥಳೀಯ ನಾಯಿ ಸುಮಾರ್ 25 ಕಿಲೋಗ್ರಾಂ (45 ಪೌಂಡ್) ತೂಕೊಡು ಬುಕ್ಕೊ ಸುಮಾರ್ 55 ಸೆಂಟಿಮೀಟರ್ ಎತ್ತರೊಡು 1872ಡ್ ಓಲ್ಡ್ ಇಂಗ್ಲಿಷ್ ಬುಲ್ಡಾಗ್, 1874ಡ್ ಇಂಗ್ಲಿಷ್ ಮಾಸ್ಟಿಫ್, 1876ಡ್ ಸೇಂಟ್ ಬರ್ನಾರ್ಡ್ ಬುಕ್ಕೊ ಜರ್ಮನ್ ಪಾಯಿಂಟರ್, ಗ್ರೇಟ್ ಡೇನ್) ಡ್ದ್ ಸುರು ಆಂಡ್. ಬುಕ್ಕೊ 1924ಡ್ ಬುಲ್ ಟೆರಿಯರ್. ಯುರೋಪಿಯನ್ ನಾಯಿ ತಳಿಲೆನ ಈ ನಾಯಿಲು ಕ್ರಾಸ್ಡ್. ಜಪಾನ್ ಡ್, ನಾಯಿಲೆನ ಜಗಳೊಗು ನಿರ್ದಿಷ್ಟವಾದ್ ಒಂಜಿ ಮಲ್ಲ, ಜಾಸ್ತಿ ಶಕ್ತಿಶಾಲಿ ನಾಯಿನ್ ಬುಲೆಪಾವುನ ಗುರಿ ಇತ್ತ್ಂಡ್. ಟೋಸಾ ತಳಿ 1924 ಬುಕ್ಕೊ 1933 ನಡುಟು ಗರಿಷ್ಠ ಮಟ್ಟೊಗು ಬತ್ತ್ಂಡ್, ಅಪಗ ಜಪಾನ್ ಡ್ 5,000 ಡ್ದ್ ಜಾಸ್ತಿ ಟೋಸಾ ತಳಿಗಾರೆರ್ ಇತ್ತೆರ್ ಪನ್ಪೆರ್.
ಬಳಕೆ
ದಕ್ಷಿಣ ಕೊರಿಯಾಡ್, ಉಂದು ನುರ್ಯೊಂಗ್ ನಾಯಿಲೆನೊಟ್ಟುಗು ಪ್ರಮುಖ ಮಾಂಸ ನಾಯಿ ತಳಿಲೆಡ್ ಒಂಜಿ.
ಕಾನೂನು ವಿಷಯೊಲು
ಕೆಲವು ನ್ಯಾಯ ಕ್ಷೇತ್ರೊಲೆಡ್ ತೋಸಾಸ್ ನ ಒಟ್ಟುಗು ಕಾನೂನುಬದ್ಧವಾದ್ ನಿರ್ಬಂಧ ಉಂಡು. ಯುನೈಟೆಡ್ ಕಿಂಗ್ ಡಮ್ ಡ್, ಡೇಂಜರಸ್ ಡಾಗ್ಸ್ ಆಕ್ಟ್ ೧೯೯೧ ದ ಅಡಿಟ್ ಬುಕ್ಕೊ ಟ್ರಿನಿಡಾಡ್ ಬುಕ್ಕೊ ಟೊಬಾಗೊಡ್ ಡಾಗ್ ಕಂಟ್ರೋಲ್ ಆಕ್ಟ್ ೨೦೧೪ ದ ಅಡಿಟ್ ಒಡೆತನೊನು ನಿಯಂತ್ರಣ ಮಲ್ಪುವೆರ್. ಯುಕೆಗ್ ಟೋಸಾಸ್ ನ್ ಕಾನೂನುಬದ್ಧವಾದ್ ಆಮದು ಮಲ್ಪೆರೆ ಬ್ರಿಟಿಷ್ ನ್ಯಾಯಾಲಯೊಡ್ದ್ ಒಂಜಿ ನಿರ್ದಿಷ್ಟ ವಿನಾಯಿತಿ ಅಗತ್ಯ ಉಂಡು.
ಈ ತಳಿನ್ ಈತ್ ರಾಷ್ಟ್ರೊಲು ರಾಷ್ಟ್ರೀಯ ಮಟ್ಟೊಡು ನಿಷೇಧ ಮಲ್ತೆರ್ ಅತ್ತಂದೆ ಕಾನೂನುಬದ್ಧವಾದ್ ನಿರ್ಬಂಧ ಮಲ್ತೆರ್:
 ಆಸ್ಟ್ರೇಲಿಯಾ
 ಆಸ್ಟ್ರಿಯಾ
 ಡೆನ್ಮಾರ್ಕ್
 ಫಿಜಿ
 ಫ್ರಾನ್ಸ್
 ಹಾಂಗ್ ಕಾಂಗ್
 ಐಸ್ಲ್ಯಾಂಡ್
 ಐರ್ಲೆಂಡ್
 ರೊಮೇನಿಯಾ
 ಮಲೇಷ್ಯಾ
 ಮಾಲ್ಟಾ
 ನ್ಯೂಜಿಲೆಂಡ್
 ನಾರ್ವೆ
 ಸಿಂಗಾಪುರ್
 ಟುನೀಶಿಯಾ
 ಯುನೈಟೆಡ್ ಅರಬ್ ಎಮಿರೇಟ್ಸ್
 ಯುನೈಟೆಡ್ ಕಿಂಗ್ ಡಮ್
 ಇಸ್ರೇಲ್
 ಟರ್ಕಿ ದೇಶ
ಉಲ್ಲೆಕೊಲು

ಗ್ರಂಥಸೂಚಿಲು



ನನಾತು ಓದರೆ
 Ostuni, Steve (2003). Japanese Tosa''.  Allenhurst, New Jersey: Kennel Club Books. .

ವರ್ಗೊ:ವಿಕಿಪೀಡಿಯ ಏಷ್ಯನ್ ತಿಂಗೊಲು 2024